U-I-77/15
Natisni
Opravilna št.:
U-I-77/15
Datum odločitve:
17. 6. 2015
ECLI:
ECLI:SI:USRS:2015:U.I.77.15
Akt:
Odlok o omejitvah izgradnje in rekonstrukcije objektov, namenjenih prenosu in distribuciji električne energije (Uradno glasilo Občine Renče – Vogrsko, št. 17/08)
Izrek:
Zahteva za oceno ustavnosti in zakonitosti Odloka o omejitvah izgradnje in rekonstrukcije objektov, namenjenih prenosu in distribuciji električne energije (Uradno glasilo Občine Renče – Vogrsko, št. 17/08), se zavrže.
Evidenčni stavek:
Ustavno sodišče presoja le veljavne predpise. Predpise, ki v času vložitve zahteve ne veljajo več, presoja le v skladu s pogoji iz prvega odstavka 47. člena Zakona o Ustavnemu sodišču. Ker izpodbijani Odlok v času vložitve zahteve ni več veljal, predlagateljica pa ni izkazala, katere posledice zatrjevane protiustavnosti oziroma nezakonitosti Odloka niso bile odpravljene, je Ustavno sodišče zahtevo zavrglo.
Geslo:
1.2.51.3.4 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Vlada.
1.5.51.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve.
1.4.51.5.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Pred začetkom postopka.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije
Datum vloge:
29. 5. 2015
Vrsta odločitve:
sklep
Vrsta rešitve:
zavrženje
Dokument:
US30695
Dokument v PDF obliki:
U-I-77-15.pdf
141 KB
Prenesite datoteko
U-I-77/15-5
17. 6. 2015
SKLEP
Ustavno sodišče je v postopku za oceno ustavnosti in zakonitosti, začetem z zahtevo Vlade, na seji 17. junija 2015
sklenilo:
Zahteva za oceno ustavnosti in zakonitosti Odloka o omejitvah izgradnje in rekonstrukcije objektov, namenjenih prenosu in distribuciji električne energije (Uradno glasilo Občine Renče – Vogrsko, št. 17/08), se zavrže.
OBRAZLOŽITEV
1. Predlagateljica izpodbija Odlok o omejitvah izgradnje in rekonstrukcije objektov, namenjenih prenosu in distribuciji električne energije (v nadaljevanju Odlok), ker naj bi bil v neskladju s prvim odstavkom 1. člena ter s sedmo alinejo drugega odstavka in četrtim odstavkom 2. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12 ­– v nadaljevanju ZUPUDPP) v zvezi z 8. členom Uredbe o merilih in pogojih za določitev prostorskih ureditev državnega pomena (Uradni list RS, št. 103/13) in 3. do 39. členom ZUPUDPP ter posledično s 153. členom Ustave. Vlada predlaga odpravo izpodbijanega Odloka.
2. Ustavno sodišče presoja praviloma le veljavne predpise. Če se z zahtevo ali pobudo izpodbija predpis ali splošni akt, izdan za izvrševanje javnih pooblastil, ki v času vložitve zahteve ali pobude ne velja več, Ustavno sodišče odloči o njegovi ustavnosti oziroma zakonitosti, če niso bile odpravljene posledice njegove protiustavnosti oziroma nezakonitosti. Pri podzakonskih predpisih ali splošnih aktih, izdanih za izvrševanje javnih pooblastil, Ustavno sodišče odloči, ali ima njegova ugotovitev učinek razveljavitve ali odprave (prvi odstavek 47. člena Zakona
o Ustavnem sodišču, Uradni list RS, št. 64/07 – uradno prečiščeno besedilo in 109/12
– v nadaljevanju ZUstS).
3. V 7. členu izpodbijanega Odloka je določena njegova časovna veljavnost. Izpodbijani Odlok velja do uveljavitve prostorskega načrta občine oziroma do uveljavitve državnega prostorskega načrta, sprejetega na podlagi določil Zakona o prostorskem načrtovanju (Uradni list RS, št. 33/07, 108/09, 57/12 in 109/12 ­– ZPNačrt). Občinski svet Občine Renče – Vogrsko je Odlok o občinskem prostorskem načrtu Občine Renče – Vogrsko (Uradno glasilo Občine Renče – Vogrsko, št. 10/14) sprejel na 28. redni seji 10. 7. 2014, veljati pa je začel 12. 8. 2014. Na podlagi citiranega 7. člena Odloka je z uveljavitvijo Odloka o občinskem prostorskem načrtu Občine Renče – Vogrsko izpodbijani Odlok prenehal veljati.
4. Predlagateljica ni izkazala, katere posledice zatrjevane protiustavnosti oziroma nezakonitosti Odloka niso bile odpravljene. Ker predlagateljica ni izkazala pogojev iz prvega odstavka 47. člena ZUstS, je Ustavno sodišče zahtevo za oceno ustavnosti in zakonitosti Odloka zavrglo.
5. Ustavno sodišče je sprejelo ta sklep na podlagi prvega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (U
radni list RS, št. 86/07, 54/10 in 56/11) v
sestavi: predsednik
mag. Miroslav Mozetič
ter sodnice in sodnik dr. Mitja Deisinger,
dr. Dunja Jadek Pensa, dr. Etelka Korpič – Horvat, Jasna Pogačar in dr. Jadranka Sovdat. S
klep je sprejelo soglasno.
mag. Miroslav Mozetič
Predsednik